***Приложение № 4***

**ПРОЕКТ**

**ДОГОВОР ЗА ДОСТАВКА**

Днес, .................2018 г., в с. Калековец, общ. „Марица”, обл. Пловдив, между:

1. **ОБЕДИНЕНО УЧИЛИЩЕ „СВ. СВ. КИРИЛ И МЕТОДИЙ” – С. КАЛЕКОВЕЦ,** с адрес: с. Калековец, общ. „Марица”, обл. Пловдив, ул. Демокрация 9, с код по БУЛСТАТ 000453876, представлявано от неговия директор Диян Александров Бухчев, в **качеството на** ВЪЗЛОЖИТЕЛ **от една страна,**

и

2...................................................**, ЕИК .............................., със седалище и адрес на управление: ...................................................................................................................................................................,** представлявано от ............................................, телефон за контакт: ............................................................,

електронна поща: ..........................................................................................

адрес за контакт: .....................................................................................................................,

**в качеството на ИЗПЪЛНИТЕЛ от друга страна,**

и на основание чл. 194, ал. 1 от Закона за обществените поръчки, във връзка със събрани, разгледани и оценени оферти чрез обява, публикувана на профила на купувача на електронната страница на ВЪЗЛОЖИТЕЛЯ и информация за нея в регистъра на Агенцията по обществени поръчки под № .................../.................... г., за изпълнение на поръчка с предмет: „Периодични доставки на дизелово гориво за отопление на сградата на ОУ "Св. Св. Кирил и Методий" - с. Калековец, находяща се на ул. Демокрация 9, според зададените технически параметри на поръчката, за отоплителен сезон 2018 - 2019 г.“, съгласно офертата на участника, определен за изпълнител на поръчката и утвърдения от представляващия възложителя протокол от ......................... г. на определените длъжностни лица по чл. 192 от ЗОП и чл. 97 от ППЗОП със заповед № ............../..................... г. на възложителя,

се сключи настоящият договор, с който страните по него се споразумяха за следното:

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да извършва периодични доставки на дизелово гориво за отопление на сградата на ОУ "Св. Св. Кирил и Методий" - с. Калековец, общ. Марица, обл. Пловдив, находяща се на ул. Демокрация 9, за отоплителен сезон 2018 - 2019 г., според зададените технически параметри на поръчката в настоящия договор.

**(2)** Максималното общо количество на доставяното дизелово гориво за отопление е до 25 000 литра (двадесет и пет хиляди литра) за целия срок на договора, но Възложителя не се задължава да го поръчва на Изпълнителя в пълен обем, а само толкова, колкото му е необходимо с оглед нуждата за отопление през отоплителен сезон 2018 - 2019 г.

 **(3)** ИЗПЪЛНИТЕЛЯТ се задължава да сключи договор за подизпълнение, според както е обявил в офертата си ползването на подизпълнител и при посочените в тази оферта и декларациите към нея параметри, и в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ се задължава да изпрати копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП. (тази клауза ще съществува само в случай че изпълнителят е посочил в офертата и в декларациите към нея, че ще ползва подизпълнител)

**(4)** В договора по ал. 3 ИЗПЪЛНИТЕЛЯТ се задължава да договори с подизпълнителя, че последният няма право да превъзлага една или повече от дейностите, които са включени в предмета на договора за подизпълнение. (тази клауза ще съществува само в случай че изпълнителят е посочил в офертата и в декларациите към нея, че ще ползва подизпълнител)

**(5)** Относно изпълнението задълженията на ИЗПЪЛНИТЕЛЯ по настоящия договор чрез подизпълнител, заплащането на това изпълнение, отговорност за неизпълнение, замяна на подизпълнител с друг и други въпроси и случаи, свързани с изпълнението на настоящия договор чрез подизпълнител, се прилага чл. 66 от Закона за обществените поръчки. (тази клауза ще съществува само в случай че изпълнителят е посочил в офертата и в декларациите към нея, че ще ползва подизпълнител)

**Чл. 2. (1)** Срещу доставеното при условията на настоящия договор гориво по чл. 1, ал. 1, ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ доставна цена без ДДС за 1000 литра дизелово гориво за отопление, формирана от:

**1.** **БАЗИСНА ЦЕНА** на производител / вносител без ДДС, към 12:00 ч. на датата на публикуването на обявата за подаване на оферти по настоящата поръчка,

**в размер на** ........................................... лв. (словом: ..............................................................

................................................................................................);

**2.** **ТЪРГОВСКА ............................................** (надценка или отстъпка в зависимост от предложеното в участника, определен за изпълнител) без ДДС, включваща транспортни разходи, разходи за наливане на горивото, печалба и др.,

**в размер:** .......................... % (словом: .................................................................................

.................................................................. процента),

която към датата на сключване на настоящия договор се равнява на ........................ лв. (.....................................................................................................) без ДДС за 1000 литра,

като стойността на търговската надценка / отстъпка (ще се запише според оферираното) се изчислява като базисната цена се умножи по тъговската надценка / отстъпка и полученото се раздели на 100,

а доставната цена се изчислява като: се съберат базисната цена и стойността на търговската надценка / от базисната цена се извади стойността на търговската отстъпка (ще се запише според оферираното).

**(2)** Цената по ал. 1 се умножава по количеството доставено дизелово гориво за отопление и се заплаща с включен в нея ДДС, при условие че горивото и доставянето му отговарят на условията по настоящия договор.

**ІІ. УСЛОВИЯ И НАЧИН НА ПЛАЩАНЕ**

**Чл. 3.** **(1)** ВЪЗЛОЖИТЕЛЯТ извършва плащанията по чл. 1 и 2 от договора по следната банкова сметка:

ТБ „..........................................................................“ АД

BIC: ....................................................

IBAN: ..................................................................................

Титуляр на сметката: .....................................................................................................

**(2)** ВЪЗЛОЖИТЕЛЯТ се задължава да заплаща доставеното при спазване на условията по настоящия договор дизелово гориво за отопление срок до 10 (десет) работни дни от представяне на оригинална фактура от ИЗПЪЛНИТЕЛЯ и приемо-предавателния протокол, съгласно чл. 10 от договора.

**Чл. 4.** **(1)** Доставната цена без ДДС за 1000 литра дизелово гориво за отопление с включена търговска надценка/отстъпка (чл. 2, ал. 1) може да бъде променяна само в случаите на изменение на базисната цена без ДДС за 1000 литра дизелово гориво за отопление, като това обстоятелство се удостоверява чрез официален документ, издаден от основния производител /вносител за доказване на новата базисна цена **или** извадка от достъпен за ВЪЗЛОЖИТЕЛЯ официален бюлетин на основния производител /вносител за периодично изменение на цените. Промяната на доставната цена е еквивалентна на промяната на базисната цена, т. е. тя се променя с толкова, с колкото е променена (повишена или понижена) базисната цена.

**(2)** Всяка отделна доставка се остойностява като задължение за плащане на цената й по настоящия договор по „базисна цена без ДДС за 1000 литра дизелово гориво за отопление от основен производител или вносител”, към датата на доставката или към датата на нейното заявяване – в зависимост на която дата базисната цена е по-благоприятна за възложителя, увеличена с оферирания процент „Търговска надценка“ / намалена с оферирания процент „Търговска отстъпка“ (ще се запише според оферираното). Базисната цена се доказва с прилагане към фактурата на официален документ, издаден от основния производител /вносител за доказване на новата базисна цена **или** извадка от достъпен за ВЪЗЛОЖИТЕЛЯ официален бюлетин на основния производител /вносител за периодично изменение на цените. **При различие на базисната цена между датата на конкретната заявка и датата на съответната доставка, доставката се заплаща съгласно по-благоприятната за ВЪЗЛОЖИТЕЛЯ базисна цена.**

**Чл. 5.** Показателят в проценти „Търговска надценка“ / „Търговска отстъпка“ (ще се запише според оферираното), включваща транспортни разходи, разходи за наливане на горивото, печалба и др., посочена като размер в чл. 2, т. 2, не може да се променя за целия срок на договора, независимо от промяна на базисната цена вследствие на промяна на цените на петролните продукти на пазара.

**Чл. 6.** ИЗПЪЛНИТЕЛЯТ извършва необходимите за осъществяването на поръчката дейности за своя сметка и на свой риск, като за извършени от него допълнителни разходи не се дължи допълнително възнаграждение от ВЪЗЛОЖИТЕЛЯ.

**ІІІ. ТЕХНИЧЕСКА СПЕЦИФИКАЦИЯ И ИЗИСКВАНИЯ**

**ЗА КАЧЕСТВО НА ДИЗЕЛОВОТО ГОРИВО ЗА ОТОПЛЕНИЕ**

**Чл. 7.** ИЗПЪЛНИТЕЛЯТ се задължава да доставя дизелово гориво за отопление, което да притежава следните технически характеристики и качества:

**1.** да може да се изгаря безпроблемно в стационарни горивни инсталации;

**2.** да отговаря на изискванията за качество на течните горива съгласно Закона за чистотата на атмосферния въздух, Закона за опазване на околната среда и съответните по чл. 6 от Наредбата за изискванията за качеството на течните горива, условията, реда и начина за техния контрол;

**3.** да притежава необходимото качество от гледна точка на химичен състав, вискозитет и други показатели, като гарантира надеждна и безотказна работа на горивните инсталации и по-добри екологични характеристики;

**4.** да е с шифър по ЕКП 02144400045 или еквивалентен и да притежава минимален процент съдържание на вредни примеси (сяра, вода и механични примеси), със съдържание на сяра S ≤ 0,001 %.

**ІV. РЕД И УСЛОВИЯ ЗА ИЗВЪРШВАНЕ НА ДОСТАВКИТЕ**

**Чл. 8.** ИЗПЪЛНИТЕЛЯТ се задължава да извършва доставките по чл. 1по периодични писмени заявки на ВЪЗЛОЖИТЕЛЯ или упълномощено от него лице. Заявките ще бъдат изпращани до ИЗПЪЛНИТЕЛЯ по пощата или e-mail, съдържащи количество на дизеловото гориво и цени.

**Чл. 9.** ИЗПЪЛНИТЕЛЯТ се задължава да доставя дизеловото гориво с негов превоз, при което:

**а)** горивото се транспортира съгласно чл. 129 от Закона за движението по пътищата и при спазване изискванията на Европейската спогодба за международен превоз на опасни товари по шосе /ADR/;

**б)** транспортните средства трябва да отговарят на изискванията на Закона за автомобилните превози, Наредба № 40 от 14. 01. 2004 г. за условията и реда за извършване на автомобилен превоз на опасни товари при спазване изискванията на Европейската спогодба за международен превоз на опасни товари по шосе шосе /ADR/;

**в)** транспортните средства трябва да отговарят на изискванията на чл. 93 от Закона за акцизите и данъчните складове (ЗАДС), респ. чл. 108а от Правилника за прилагане на ЗАДС и на други нормативни изисквания;

**г)** специализираните превозни средства да притежават устройства за автоматично отчитане на горивото, замерени и пломбирани от Държавната агенция за метрологичен и технически надзор, и маркуч;

 **д)** водачите на транспортните средства трябва да притежават квалификация съгласно изискванията на чл. 14 от Закона на автомобилните превози, Наредба № 40/14.01.2004 г. за условията и реда за извършване на автомобилен превоз на опасни товари, и да притежават ADR-удостоверение;

**е)** персоналът, извършващ съпътстващите дейности по доставката на горивото (товарене, разтоварване, подготовка на превозните документи и др.) да е преминал курс на обучение съгласно чл. 29 от Наредба № 40/14.01.2004 г.;

**Чл. 10.** За всяка доставка се подписва двустранен приемо-предавателен протокол между страните или техни упълномощени представители.

**Чл. 11.** При всяка доставка ИЗПЪЛНИТЕЛЯТ се задължава да предоставя на ВЪЗЛОЖИТЕЛЯ заверено копие от декларацията за съответствие по образец съгласно приложение № 9 към чл. 10, ал. 2 от Наредбата за изискванията за качеството на течните горива, условията, реда и начина за техния контрол, заверено копие от констативния протокол за съответствието на горивото с изискванията за качеството му, издаден от акредитирана лаборатория съгласно същата наредба и заверено копие на свидетелството за калибриране на цистерната и брояча на горивото, с валидна заверка от съответните органи по стандартизация.

**Чл. 12.** Ако при изпълнение на поръчката ИЗПЪЛНИТЕЛЯТ не изпълни горепосочените изисквания, ВЪЗЛОЖИТЕЛЯТ отказва приемането на заявеното количество гориво и уведомява за това ИЗПЪЛНИТЕЛЯ.

**Чл. 13.** ИЗПЪЛНИТЕЛЯТ се задължава да отстрани констатираните от ВЪЗЛОЖИТЕЛЯ отклонения и недостатъци за своя сметка в 3 (три)-дневен срок от подписването му.

**Чл. 14.** **(1)** При съмнения за качеството на доставеното гориво се заделят минимум 4 (четири) литра от него, за което се съставя протокол с шофьора на цистерната, като съдът със заделеното гориво се запечатва в негово присъствие и се подписва от шофьора и приемащите длъжностни лица на ВЪЗЛОЖИТЕЛЯ. При необходимост от анализ на доставеното гориво в акредитирана лаборатория разходите, свързани с анализа са за сметка на ВЪЗЛОЖИТЕЛЯ.

**(2)** Ако се установи несъответствие между анализа на доставеното гориво от акредитираната лаборатория и представения сертификат за качество на горивото от ИЗПЪЛНИТЕЛЯ, той дължи неустойка в размер на стойността на зареденото гориво.

**Чл. 15.** Всички дейности от името на ВЪЗЛОЖИТЕЛЯ по изпълнението на договора за поръчката ще се осъществяват от неговия представител по закон (директора) и/или от определения/те за координатор/и служител/и от ОУ „Св. Св. Кирил и Методий“ – с. Калековец.

**Чл. 16.** ИЗПЪЛНИТЕЛЯТ се задължава да доставя заявеното (поръчаното чрез писмена заявка) гориво в складовата наличност (ГСМ) на ВЪЗЛОЖИТЕЛЯ, която се намира на ул. Демокрация 9, с. Калековец, общ. Марица, обл. Пловдив.

**Чл. 17.** ИЗПЪЛНИТЕЛЯТ се задължава да извършва доставките в работно за ОУ „Св. Св. Кирил и Методий“ – с. Калековец време, в срок до 3 (три) работни дни след получаването (по пощата или e-mail) на конкретната писмена заявка от представителя на ВЪЗЛОЖИТЕЛЯ по закон или от упълномощено/и от него лице/а.

**V. СРОК НА ДЕЙСТВИЕ НА ДОГОВОРА**

**Чл. 18.** Настоящият договор влиза в сила от датата на сключването му и действа в срок до 30 април 2019 г.

**VІ. ИЗМЕНЕНИЕ НА ДОГОВОРА**

 **Чл. 19.** Настоящият договор може да бъде изменян само с анекс, сключен между страните, съгласно нормативните изисквания.

**VІІ. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 20.** Договорът се прекратява:

**1.** с изтичането на срока по чл. 18;

**2.** предсрочно – при заявяване и доставяне, при спазване на договорните условия, на 25 000 литра дизелово гориво за отопление, и след заплащането му съгласно клаузите в настоящия договор.

**Чл. 21.** Договорът се разваля:

**1.** по взаимно съгласие на страните, изразено в писмена форма;

**2.** при условията и по реда на чл. 87 от Закона за задълженията и договорите;

**3.** при настъпване на непреодолима сила (форсмажорни обстоятелства: природни бедствия, граждански бунтове, войни и др., които страните при полагане на дължимата грижа не могат да преодолеят), които причиняват невиновно неизпълнение на договора, поради което другата страна или и двете страни губи интерес от по-нататъшното действие на договора;

**4.** в резултат на действия или актове на компетентни държавни органи, които водят до ограничаване правата, на която и да е било от страните, необходими за изпълнението на договора;

**5.** при прекратяване или обявяване в несъстоятелност на една от страните по този договор, считано от влизането в сила на съответния акт.

**VІІІ. САНКЦИИ**

 **Чл. 22. (1)** При виновно неизпълнение на задължения по този договор всяка от страните дължи обезщетение за причинени вреди, съгласно разпоредбите на гражданското законодателство.

 **(2)** За забава, всяка страна дължи по 0.5 % от общата стойност на неизпълненото задължение, за всеки просрочен ден.

 **(3)** В случаите по чл. 14, ал. 1 и 2, ИЗПЪЛНИТЕЛЯТ дължи посочената в чл. 14, ал. 2 неустойка.

 **Чл. 23. (1)** Обезщетение не се дължи за неизпълнение или забава, когато са причинени от непреодолима сила (форсмажорни обстоятелства).

 **(2)** За възникването и преустановяването на непреодолимата сила страната, която не е в състояние да изпълни задължението си, се задължава в тридневен срок писмено да уведоми другата. Непреодолимата сила трябва да бъде потвърдена писмено от БТПП. Ако кредиторът на престацията не бъде уведомен за непреодолимата сила или последната не бъде потвърдена от БТПП, длъжникът не може да се позовава на непреодолимата сила.

 **(3)** Не е налице непреодолима сила, ако съответното събитие е настъпило вследствие на неположена грижа от страна по договора или при полагане на дължимата грижа то може да бъде преодоляно.

**ІХ. ОБЩИ КЛАУЗИ**

**Чл. 24. (1)** Писмениуведомления и кореспонденция между страните по повод изпълнението на настоящия договор ще бъдат изпращани на адресите, посочени в началото на договора, където са индивидуализирани страните. Ако се наложи промяна на адрес, страната е длъжна да уведоми другата, като новият й адрес за кореспонденция се отбелязва в анекс към настоящия договор.

**(2)** За редовна ще се счита кореспонденцията, която е изпратена на адресите по ал. 1, дори и получаването на същата да бъде отказано или неосъществено поради факта, че страната е напуснала адреса си и не е спазила задължението си по ал. 1, изречение второ.

**Чл. 25.** Всички спорове по тълкуването и изпълнението на настоящия договор ще се решават чрез писмени споразумения между страните, а при невъзможност да се постигнат такива – по съдебен ред.

**Чл. 26.** За всички неуредени с този договор случаи, възникнали по повод регламентираното с него правоотношение, се прилагат Законът за обществените поръчки, Търговският закон, Законът за задълженията и договорите и други относими към съответните случаи нормативни актове.

 **Чл. 27.** Неразделна част от настоящия договор са:

 **1.** Технически спецификации;

**2.** Предложена цена на ИЗПЪЛНИТЕЛЯ като участник в процедурата по възлагане на настоящата поръчка;

**3.** Техническо предложение на ИЗПЪЛНИТЕЛЯ като участник в процедурата по възлагане на настоящата поръчка.

 **4.** Официален документ за доказване на „базисна цена без ДДС за 1000 литра дизелово гориво за отопление” (в лева), издаден от основния производител /вносителили заверена от участникаизвадка от официален бюлетин на основния производител /вносител за периодично изменение на цените (в лева), актуален/а към 12:00 часа на датата на публикуването на обявата, посочена в началото на настоящия договор (ще се запише по-точно според съответния приложен документ към офертата).

Настоящият договор се изготви и подписа в2 (два) еднакви оригинални екземпляра, по един за всяка от страните.

**ВЪЗЛОЖИТЕЛ:**

Диян Ал. Бухчев, директор на ОУ „Св. Св. Кирил и Методий“ – с. Калековец

**Гл. счетоводител:**

**ИЗПЪЛНИТЕЛ:**

..............................................., представляващ „...............................“ ...............................